Airin er den bedste vært, jeg har haft via airbnb. Hun svarede med det samme, hvilket var helt fantastisk, da vi var rimelig pressede efter, at den anden lejlighed vi havde booket gennem airbnb blev annulleret lige før vi skulle flyve. Airin sendte alle informationer med det samme og hun hentede os endda ved metroen og betalte for taxa derfra til lejligheden. Hun er den sødeste dame, jeg nogensinde har mødt. Hun var enormt glad for at se os og fortalte en masse om området. Hun cyklede endda også hjem til sig selv for at hente adaptors til stikkontakterne, selvom klokken var mange, da det var umuligt at finde nogen i lufthavnen. Området lejligheden ligger i er meget hyggeligt og tæt på Sangenjaya metro, som kun er to stop fra Shibuya. Lejligheden var rigtig fin og hyggelig. Alt var som det skulle være og der var meget rent. Selvom man ligger på madrasser på gulvet, har jeg aldrig sovet bedre. Det eneste minus var, at der var en smule fodkoldt i lejligheden, men der var slippers, man kunne bruge.